Bybelskool » Sal God sonde en afgodery ongestraf laat bly? – Deuteronomium 6:14-15
Jy mag geeneen van die gode van die naburige nasies aanbid nie, want die Here jou God wat naby jou is, is 'n God wat onverdeelde lojaliteit vereis. As jy ander gode aanbid, sal sy woede teen jou opvlam en Hy sal jou van die aarde af wegvee. (NLV)
1. 'n Mens kan maklik mislei word as God jou beskerm het in 'n sekere situasie dat dit vir altyd geld ongeag hoe jy lewe. Dit is waarteen Moses die volk waarsku net voor die tweede generasie die land sou inneem. Beskerming en gehoorsaamheid gaan saam. Hoe voel jy daaroor?
2. Hoe laat die feit dat Moses hier van God se woede oor afgodery praat jou voel? Dink jy die straf pas by die oortreding?
3. Lees die verse later vandag weer om jou te herinner daaraan dat God onverdeelde lojaliteit vereis. God moet regtig bó alles gedien word. Niks kan sy plek inneem in jou lewe nie.
4. Jy kan later vanaand die gedeelte weer lees in die konteks van Deuteronomium 6 sowel as my bydrae daaroor: Deuteronomium 6 – Die liefde vir die Here bepaal jou hele lewe.